Nuwun, awit saking ingkang kaaturakên ing nginggil wau sadaya, amila pakêmpalan Narpawandawa sêsarêngan kalihan para pakêmpalan darah sanèsipun, inggih punika: Sangkara Mudha, Darah Mangkunagaran, saha Abidarma Warga, kumêdah saos unjuk wontêna kaparêng dalêm sampeyan dalêm ingkang sinuhun ingkang minulya saha ingkang wicaksana, angrêmbag kalihan kangjêng guprêmèn, angwontênakên tatanan tumrap para santana dalêm ingkang masthinipun kawêngku ing pangadilan dalêm piyambak, punika manawi wontên palèsèdipun, dening sabab warni-warni, kados ta: kabêkta saking pamanggènipun ing tanah guprêmenan, dados abdinipun kangjêng guprêmèn, utawi nindakakên palanggaran wontên ing tanah guprêmenan, sapiturutipun, punika sagêda lajêng kawêngku ing pangadilanipun bôngsa Eropah.